In FAMILIA Volume 47 2010 Nommer 1 het 'n artikel wat oor die lewens van die VAN AARDTstamvader en –moeder handel verskyn.
In die artikel is melding gemaak van inligting wat op 'n webtuiste gepubliseer is waarvolgens Gerrit Jansz van Aart die vader sou gewees het van 'n dogter, Amerensie, by sy slavin Anna van Bengale. In die artikel is dit ten sterkste ontken in die lig van die feit dat die Kaapse doopboek onder 13 Mei 1708, die doopdatum van Amerensie, geen inskrywing van sodanige doop bevat het nie.
Die doopinskrywing van Amerensie, dogter van Anna van Bengale, verskyn in die doopboek vir slawekinders.